Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: nyilvánosságáról szóló 1992. évi LXIII. törvény (a továbbiakban: Avtv.) 3. § (1) bekezdése alapján személyes adatot csak
Paragraph Index: 965

nyilvánosságáról szóló 1992. évi LXIII. törvény (a továbbiakban: Avtv.) 3. § (1) bekezdése alapján személyes adatot csak akkor lehet kezelni (ideértve az adatok felvételét, tárolását, továbbítását is), ha ahhoz az érintett hozzájárult, vagy törvény azt elrendeli. A személyes adatoknak védettebb, érzékenyebb csoportját a jogalkotó a különleges adatok körével határozta meg, egyebek mellett ide tartoznak a faji eredetre, nemzeti, nemzetiségi és etnikai hovatartozásra, a vallásos vagy más meggyőződésre vonatkozó személyes adatok. A különleges adatok kezeléséhez (ideértve az adatok továbbítását is) törvényi felhatalmazás hiányában az érintett írásbeli hozzájárulása szükséges. A felvételi jelentkezési lapok kitöltésével — adott esetben — különleges adataikról is nyilatkozatot tesznek az érintettek. A személyes adatok védelméhez fűződő jogot és az érintett személyiségi jogait — törvényben rögzített kivételtől eltekintve — az adatkezeléshez fűződő más érdekek nem sérthetik (4. §).

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes